proxectonos/corpus_dominio_legal_administrativo_tmp huggingface dataset:
12/01/2018 | Administración LocalMunicipal
Mugardos
Anuncio de licitación para adquisición de fincas e/ou inmobles no P-4 Concello

ANUNCIO DE LICITACIÓN PARA ADQUISICIÓN DE FINCAS E/OU INMOBLES NO P-4 CONCELLO 1.–Entidade adxudicadora. a) Organismo: Concello de Mugardos. b) Dependencia que tramita o expediente: Secretaría. c) Número expediente: 2017/C006/000003.2.–Obxecto do contrato. a) Descrición do obxecto: “ADQUISICIÓN DE FINCAS E/OU INMOBLES POR CONCURSO EN PROCEDEMENTO ABERTO NO P-4 CONCELLO. b) Lugar de execución: Concello de Mugardos. c) Duración do contrato: entre a data de notificación do acordo de adxudicación definitiva e a formalización do contrato en escritura pública.3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: concurso.4.–Orzamento base de licitación. Importe total: 90.000 EUROS (IVE incluído). 5.–Garantías. Non se exise.6.–Obtención de documentación. Prego: perfil do contratante (www.concellodemugardos. gal) 7.–Presentación de ofertas e das solicitudes de participación. a) Lugar de presentación: no Rexistro Xeral do Concello de Mugardos en horas de 9 a 14 horas (de luns a venres); ou nas Oficinas de Correos (ver epígrafe 8 do prego). b) Data límite de presentación: dous (2) meses, contados do día seguinte ao de publicación do anuncio no BOP ou no perfil de contrantante. c) Documentación a presentar: a documentación presentarase en dous sobres pechados no que figurará a inscrición PROPOSICIÓN PARA TOMAR PARTE NO CONCURSO CONVOCADO POLO CONCELLO DE MUGARDOS PARA A ADQUISICIÓN DE FINCAS E/OU INMOBLES”: – Sobre A, subtitulado: “DOCUMENTACIÓN ADMINISTRATIVA”, conterá a documentación esixida na cláusula 8.2 do prego. – Sobre B, subtitulado: “OFERTA ECONÓMICA E DOCUMENTACIÓN TÉCNICA E XURÍDICA”, e conterá a documentación esixida na cláusula 8.2 do prego. Entidade: Concello de Mugardos. Enderezo: Avda. de Galicia, 45 Localidade e código postal: Mugardos 15620 8.–Apertura das ofertas. Ver cláusula 9 do prego.9.–Outras informacións. Informe pericial de valoracións de bens a través do correo electrónico: correo@concellodemugardos. gal 10.–Pregos. É de aplicación o prego de cláusulas administrativas particulares aprobado pola Xunta de Goberno Local o día 28.12.2017. Mugardos, 9 de xaneiro de 2018. A ALCALDESA ASDO.: MARÍA DEL PILAR DÍAZ OTERO
12/01/2018 | Administración LocalMunicipal
Frades
Anuncio de declaración de especial interese ou utilidade municipal

<<DECLARACIÓN DE ESPECIAL INTERESE OU UTILIDADE MUNICIPAL DE INMOBLES NOS QUE SE DESENROLEN, TOTAL E EXCLUSIVAMENTE, ACTIVIDADES AGRARIAS, GANDEIRAS PERTENCENTES AO SECTOR PRIMARIO, POR CONCORRER CIRCUNSTANCIAS SOCIAIS, CULTURAIS, HISTÓRICO-ARTÍSTICAS OU DE FOMENTO DO EMPREGO, QUE XUSTIFICAN TAL DECLARACIÓN, AOS EFECTOS DA OBTENCIÓN DUNHA BONIFICACIÓN DO 95 POR CENTO DA COTA ÍNTEGRA DO IBI. O Pleno do Concello de Frades, en sesión extraordinaria celebrada o día 28 de decembro de 2017 aprobou por unanimidade a DECLARACIÓN DE ESPECIAL INTERESE OU UTILIDADE MUNICIPAL DE INMOBLES NOS QUE SE DESENROLEN, TOTAL E EXCLUSIVAMENTE, ACTIVIDADES AGRARIAS, GANDEIRAS PERTENCENTES AO SECTOR PRIMARIO, POR CONCORRER CIRCUNSTANCIAS SOCIAIS, CULTURAIS, HISTÓRICO-ARTÍSTICAS OU DE FOMENTO DO EMPREGO, QUE XUSTIFICAN TAL DECLARACIÓN, AOS EFECTOS DA OBTENCIÓN DUNHA BONIFICACIÓN DO 95 POR CENTO DA COTA ÍNTEGRA DO IBI, de acordo co seguinte detalle: PRIMEIRO.–Aprobar o contido do informe- proposta dos servizos técnicos municipais nos seguintes termos: A.–Declarar de especial interese ou utilidade municipal os seguintes inmobles nos que se desenrolan, total e exclusivamente, actividades agrarias, gandeiras pertencentes ao sector primario, por concorrer circunstancias sociais, culturais, histórico-artísticas ou de fomento do emprego, que xustifican tal declaración, aos efectos da obtención dunha bonificación do 95 por cento da cota íntegra do IBI: B.–Non declarar de especial interese ou utilidade municipal os seguintes inmobles por non concorrer circunstancias sociais, culturais, histórico-artísticas ou de fomento do emprego, que xustifican tal declaración, unha vez examinada a documentación presentada polos servizos técnicos, aos efectos da obtención dunha bonificación do 95 por cento da cota íntegra do IBI: C.–Asemade, presentouse a devolución do IBI agrario do ano 2017 correspondente á referencia catastral 15039A502008120000JT, a favor de D. Daniel Florentin Horobet Grigg, unha vez comprobado que dita bonificación estaba aprobada, pero non se puido aplicar, por un cambio de titularidade da parcela (pasou de herdeiros de D. Victor Gines Alexander David Chiaramonte Sorribes a D. Daniel Florentin Horobet Grigg). Declarar de especial interese ou utilidade municipal e aplicar correctamente a mesma o seguinte inmoble no que se desenrolan, total e exclusivamente, actividades agrarias, gandeiras pertencentes ao sector primario, por concorrer circunstancias sociais, culturais, histórico-artísticas ou de fomento do emprego, que xustifican tal declaración, aos efectos da obtención dunha bonificación do 95 por cento da cota íntegra do IBI: SEGUNDO.–Publicar no Boletín Oficial da Provincia o contido deste acordo, así como no taboleiro de anuncios do Concello de Frades. TERCEIRO.–Dar traslado do contido deste acordo ao Servizo de Xestión Tributaria da Deputación Provincial de A Coruña. Frades, 2 de xaneiro de 2018. O ALCALDE-PRESIDENTE, Roberto Rey Martínez
03/01/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Proceso selectivo para elaborar listas de educador infantil: relación definitiva de admitidos e excluidos, tribunal cualificador e data da primeira proba.

ANUNCIO Por resolución da presidencia número 41311/2017 do 28/12/2017, modificada pola número 41540/2017 do 29/12/2017, aprobouse a relación definitiva de admitidos e excluídos ao proceso selectivo para elaborar unha lista de aspirantes a persoal funcionario interino e/ou laboral temporal para postos de educador/a infantil (subgrupo B), que se reproduce a continuación: “ D. Valentín González Formoso, Presidente da Deputación Provincial da Coruña, Logo de ver as reclamacións feitas á lista provisional de persoas admitidas e excluídas para participar nas probas selectivas convocadas no BOP número 18 de outubro de 2017 para a elaboración de listas de aspirantes para o posible nomeamento como persoal funcionario interino e/ou laboral temporal para postos de Educador Infantil de administración especial (Subgrupo B), e tendo en conta as Bases da convocatoria. RESOLVO: Elevar a definitiva a lista de persoas admitidas e excluídas que de seguido se relaciona para participar nas ditas probas selectivas e designar aos membros do Tribunal e o lugar e a data da primeira proba. Lista de admitidos: Lista de excluídos: Tribunal cualificador: A data, hora e lugar de realización do primeiro exercicio son os que se indican de seguido: 20 de xaneiro, ás 12.00 horas, no IES Rafael Puga Ramón (r/ Leopoldo Alas Clarín, n.º 4, 15008 A Coruña). A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 2 de xaneiro de 2018. O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
03/01/2018 | Administración LocalMunicipal
A Capela
Formalización do contrato do servizo denominado “analíticas e controis do abastecemento de auga potable, piscina, verquidos das EDARS e lixiviados”

Formalización do contrato do servizo denominado “Analíticas e controis do abastecemento de auga potable, piscina verquidos das EDARs e lixiviados”. En data vinte e dous de decembro de dous mil dezasete formalizouse en documento administrativo o contrato de prestación do servizo “Analíticas e controis do abastecemento de auga potable, piscina verquidos das EDARs e lixiviados”, o que se publica consonte ao prego de clásulas administrativas particulares e aos efectos do artigo 154.2 do RD 3/2011, do 14 de novembro, polo que se aproba o texto refundido da Lei de contratos do Sector Público. Organismo: Concello da Capela Dependencia que tramita o expediente: Secretaría- Intervención Tipo: contrato administrativo de servizos “Analíticas e controis do abastecemento de auga potable, piscina verquidos das EDARs e lixiviados”. Procedemento negociado sen publicidade. Importe neto: 7000 €/ano IVE: 1.470€ Importe total: 8.470€/ ano IVE incluído Total: 33.880€ IVE Incluído (4 anualidades) Órgano e Data: Resolución da Alcaldía número 359/2017 do 11 de decembro Empresa adxudicataria: Biocontrol e Calidade Alimentaria, S. L. U Importe de adxudicación: 6.587,14 € anuais (IVE incluído) Total: 26.348,57 € IVE incluído (4 anualidades) A Capela, 26 de decembro de 2017 O Alcalde, Manuel Meizoso López
03/01/2018 | Administración LocalMunicipal
Narón
Secretaría
Anuncio aprobación definitiva e publicación texto íntegro modificación puntual RPT 2017

Con data 14.11.2017 foi publicado no BOP A Coruña a aprobación inicial polo Concello Pleno reunido en data 8.11.2017 en relación á modificación da Relación de Postos de Traballo (RPT) do Concello de Narón para o ano 2017, e non téndose presentado alegacións durante o periodo aberto para tal efecto, e en cumprimiento do disposto no artigo 202.2 da Lei 2/2015, do 29 de abril, de Emprego Público de Galicia e disposicións concordantes, procede a aprobación definitiva e á publicación do texto íntegro, que literalmente transcrito di: Visto o expediente de modificación puntual da relación de postos de traballo, relativo á creación dun posto de Director de proxectos europeos e planificación local (02.01. A004) adscrito aos servizos xerais na área da Secretaria xeral, e a modifición do posto (03.01. A001) de Xefe de Servizo de Intervención e Facenda; visto o o Informe da Xefatura de servizo de Organización e Recursos Humanos; (PER11I2GL); a acta de valoración da comisión de valoración de postos de traballo e o acordo favorable da Mesa de Negociación de data 30 de outubro de 2017. Visto o ditame favorable por maioría (coa abstención do representante do Grupo Mixto, e a favor dos demais asistentes – 4TEGA; 2 PP e 1 do BNG- na Comisión extraordinaria de Contratación, Persoal e Especial de Contas do 3/11/2017) o seu Presidente propón ao pleno do concello a adopción dos seguintes acordos: PRIMEIRO.- Aprobar a creación do posto 02.01. A004 “Director de proxectos europeos e planificación local”, adscrito aos servizos xerais na área da Secretaria xeral, cos contidos, valoración e competencias da ficha que se adxunta. SEGUNDO.-Modificar o posto 03.01. A001 para a súa apertura á administración xeral e ocupación por funcionarios doutras administracións, segundo ficha modificada que se acompaña. TERCEIRO.-Aprobar a valoración do posto 02.01. A004, resultando unha valoración final do seguinte xeito: CUARTO- Publicar o presente acordo aos efectos do establecido na Lei 2/2015, do 29 de abril, de Emprego Público de Galicia. Narón, 28 de decembro de 2017 A alcaldesa Marian Ferreiro Díaz
03/01/2018 | Administración LocalMunicipal
Malpica de Bergantiños
Secretaría
Avocación de competencias para concesión de licenza urbanística.

(Expediente 2017/g003/000533) Considerando que esta Alcaldía ten delegado na Xunta de Goberno Local a competencia para concesión de licenzas de obras, segundo o previsto legalmente (resolución nº 366/2015 ) Considerando a demora que leva o expediente e sendo coñecedor esta Alcaldía da necesidade de obtención por parte do interesado da oportuna licencia (razóns de índole económica), non estando prevista a celebración de ningunha outra XGL antes de que acabe o ano (dados os festivos existentes), mediante resolución de alcaldía nº 531/2017 de 26 de decembro de 2017, esta Alcaldía resolveu, en estrato: PRIMEIRO: Avocar a competencia delegada na Xunta de Goberno Local para resolver sobre a concesión da licenza de primeira ocupación solicitada por Mateo Jesus Rhalem Arriezu relativa a construcción de vivenda unifamilidar en A Costa-Buño-Malpica de Bergantiños, limitando a presente avocación ao expediente citado ( 2017/U007/000003). QUINTO: Publicar a presente resolución no BOP aos oportunos efectos, dando conta ao Pleno na seguinte sesión. Documento asinado dixitalmente por Eduardo José Parga Veiga, Alcalde –Presidente do Concello de Malpica de Bergantiños en 27.12.2017.
03/01/2018 | Administración LocalMunicipal
Arteixo
Secretaría Xeral
Corrección do erro detectado na resolución 3373/2017 de 14/12/2017

SECRETARÍA XERAL Ref.- MEAM/EMF/2017 Na Casa Consistorial do Concello de Arteixo, o señor Alcalde-Presidente, ante min, Secretaria Xeral ditou a seguinte RESOLUCIÓN VISTA a Resolución ditada por esta Alcaldía-Presidencia en data 14/12/2017 con número 3373/2017 pola que se aproba delegar a totalidade das funcións desta Alcaldía-Presidencia no Elmer Monraval Zeas, D. RICHARD STEPHEN CARLOS ISIDRO KROGH MCCABE dende as 15:00 horas do día 18 de decembro ata as 00:00 horas do día 19 de decembro de 2017 VISTO que na antedita resolución se produciu un erro e onde consta: “dende as 15:00 horas do día 18 de decembro ata as 00:00 horas do día 19 de decembro de 2017” Debe constar: “dende as 15:00 horas do día 18 de decembro ate o día 19 de decembro de 2017 (incluído)” VISTO o anterior, ao amparo do artigo 109.2 da Lei 39/2015, de 1 de outubro do procedemento administrativo común e das administracións públicas e das competencias que me atribúe o artigo 21.1 da Lei 7/85, reguladora das bases do réxime local RESOLVO ÚNICO.- Correxir o erro detectado na resolución 3373/2017 e onde consta: “dende as 15:00 horas do día 18 de decembro ata as 00:00 horas do día 19 de decembro de 2017” Debe constar: “dende as 15:00 horas do día 18 de decembro ate o día 19 de decembro de 2017 (incluído)”. Mándao e asínao Sr. Alcalde-Presidente do Concello de Arteixo na data que figura ao marxe. Dou fe. Arteixo, 27 de decembro de 2017 O Alcalde - Presidente A Secretaria Xeral, Asdo.- Carlos Calvelo Martínez Asdo.- María Esther Álvarez Martínez
03/01/2018 | Administración LocalMunicipal
A Capela
Padrón de contribuíntes da taxa pola prestación do servizo de ensino na Escola Municipal de Música e o período de pagamento en voluntaria

Por resolución desta alcaldía número 387/2017, do día 28 de decembro, aprobouse o padrón de contribuíntes correspondente ao mes de decembro do exercicio 2017 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 28 de decembro de 2017 O alcalde Manuel Meizoso López
03/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59209. Legalización de construción existente e autorización de dúas plantas máis. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jose Renato Arnaldo Gusak solicita de Augas de Galicia, por atoparse nas marxes do Rosende s/d, a autorización de obras no polígono 20, parcela 764, no lugar de Capelán, s/n, parroquia de Oca (San Martiño), Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59209. As obras solicitadas consisten na legalización de edificación existente e autorización da construción dunha primeira planta e o baixo cuberta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de decembro de 2017. O xefe do Servizo Territorial Néstor Rodríguez Arias
03/01/2018 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do orzamento xeral da Corporación para o exercicio 2018

ANUNCIO Aprobación inicial do orzamento xeral da corporación para o exercicio 2018 O Pleno do Concello da Coruña aprobou inicialmente o orzamento xeral da corporación para o exercicio económico de 2018, na sesión extraordinaria realizada o día 29 de decembro de 2017. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SAU (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada Lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permanecerán expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: 1. Servizo de Orzamentos e estudos económicos. Enderezo: Rúa da Franxa, 20 ático. A Coruña.2. Taboleiro de anuncios e edictos da sede electrónica do Concello da Coruña: https://sede.coruna. gob. es/ Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes, contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 29 de decembro de 2017. Director de Economía, Facenda e Administración Odelinda Ferrate Ballarin
03/01/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Desenvolvemento das accións publicitarias de difusión da segunda convocatoria do Plan de emprego local (PEL) da Deputación Provincial da Coruña

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2017.00308 2. OBXECTO DO CONTRATO: DESENVOLVEMENTO DAS ACCIÓNS PUBLICITARIAS DE difusión da SEGUNDA CONVOCATORIA DO Plan de Emprego Local (PEL) da Deputación provincial da Coruña 3. DURACIÓN DO CONTRATO: desde a data de formalización en documento administrativo ata o 30 de setembro de 2018 4. TRAMITACIÓN E PROCEDEMENTO DE ADXUDICACIÓN: A) Tramitación: Urxente B) Procedemento: aberto con multiplicidade de criterios de valoración 5. ORZAMENTO MÁXIMO: 85.000,00 € IVE incluído 5. BIS. VALOR ESTIMADO: 70.247,93 € 6. GARANTÍA PROVISIONAL: Non se esixe 7. GARANTÍA DEFINITIVA: 5% do presuposto base de licitación IVE excluído: 3.512,40 €. 8. REQUISITOS ESPECÍFICOS DO CONTRATISTA: Ver cláusulas 7 e 10 do prego.8. BIS. CLASIFICACIÓN: Non se esixe. De conformidade co establecido no artigo 65.1. b do TRLCSP, os licitadores poderán acreditar a súa solvencia indistintamente mediante a clasificación no Grupo T, subgrupo 1, categoría a (categoría Real Decreto 1098/2001, actual categoría 1 de conformidade coa Disposición transitoria terceira do Real Decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1.2. G do prego.8. TER. CONDICIÓNS ESPECIAIS DE EXECUCIÓN: Ver cláusula 35 do prego 9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: dentro do prazo dos 15 días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en dous sobres pechados: Sobre A, subtitulado “Documentación”: Conterá a documentación esixida na cláusula 10.1.1. do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 3 do prego de cláusulas administrativas. D) MOSTRAS: Non se esixen. VARIANTES: Non se admiten.10. OBTENCIÓN DE PREGOS E INFORMACIÓN: Perfil de contratante en www.dacoruna. gal 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 21 de decembro do 2017 O PRESIDENTE, O SECRETARIO, Valentín González Formoso José Luis Almau Supervía
03/01/2018 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do Alcalde número 924/2017, do 26 de decembro, pola que se nomea Alcalde en funcións: <<Con motivo da miña ausencia do termo municipal desde o 27 ao 30 de decembro do 2017, ambos incluídos, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, RESOLVO: Primeiro. Nomear Alcalde en funcións ao segundo Tenente de Alcalde don José Ramón Pardo Andrade desde o 27 ao 30 de decembro, ambos incluídos. Segundo. Ordenar a publicación da presente Resolución no Boletín Oficial da Provincia da Coruña, comunicala aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 26 de decembro de 2017 O Alcalde Asdo. Antonio Fernández Angueira
03/01/2018 | Administración LocalMunicipal
Ames
ARRANXO DE URBANIZACIÓN DO PM5-03. O MILLADOIRO

ANUNCIO DE CONTRATACIÓN DE OBRA Entidade adxudicataria: Concello de Ames. Obxecto do contrato: Execución das obras incluídas no proxecto “Arranxo de urbanización do PM5-03. O Milladoiro”. Tramitación: Ordinaria. Procedemento: Aberto cun único criterio de valoración: factor prezo. Orzamento de licitación: 349.895,70 IVE incluído Prazo de execución: 9 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.220 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no perfil do contratante Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por conta do adxudicatario ata o importe máximo de 500.- Euros. Outras informacións: Ver pregos de cláusulas administrativas particulares. Ames, 28 de decembro de 2017 O alcalde José Manuel Miñones Conde
03/01/2018 | Administración LocalMunicipal
Pontedeume
Anuncio de aprobación inicial de desafectación de bens de dominio-servizo público: Escola de Boebre, Grupo Escolar Vizús-Centroña e Grupo Escolar de Vilar-Campolongo.

CONCELLO DE PONTEDEUME Anuncio de aprobación inicial de desafectación de bens de dominio-servizo público: Escola de Boebre, Grupo Escolar Vizús-Centroña e Grupo Escolar de Vilar-Campolongo. O Pleno do Concello de Pontedeume en sesión ordinaria celebrada o día 26 de outubro de 2017 adoptou o acordo relativo á desafectacións de bens de dominio-público, que se transcribe, en síntese: “PRIMEIRO.- Aprobar inicialmente a mutación demanial da Escola de Boebre e do Grupo Escolar Vizus-Centroña, coa natureza xurídica de ambas de Dominio Público-Servizo Público, afecto ata este momento ao uso Educativo-Docencia modificando o mesmo a medio da tramitación do presente expediente para ser destinadas a uso social. …//. TERCEIRO. Unha vez obtida a autorización antedita, acumular o procedemento actual co instruído en relación co Grupo-escolar de Vilar-Campolongo, que obtivo a autorización para o mesmo fin con data 15/02/2017 e publicar conxuntamente ambos procedementos no Boletín Oficial da Provincia e no taboleiro de edictos do Concello de Pontedeume, polo prazo dun mes en virtude do artigo 269.1 da Lei 5/1997, de 22 de xullo, de Administración Local de Galicia, o Acordo adoptado e o expediente tramitado, a fin de que os interesados poidan presentar alegacións ou reclamación e estará a disposición dos interesados na sede electrónica deste concello [dirección https://www.pontedeume. gal]. CUARTO. Considerar aprobado definitivamente o Acordo plenario inicial e o expediente, de non presentarse alegacions o reclamacions ou no seu caso, con novo Acordo plenario definitivo resolvendo as mesmas.//.” O que se publica aos efectos de dar cumprimento ao trámite de exposición pública contido no dito acordo. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume, a 28 de decembro de 2017.
03/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59818. Vivenda. Concello de Ferrol

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Leidy Yuliana Silvina Beatriz Martinez Carrasco Bankov solicita de Augas de Galicia, por atoparse nas marxes do río Aneiros, a autorización de obras na parcela de referencia catastral 1977503NJ6117N0001HG, no lugar de de Pazos, n.º 247, parroquia de Serantes (San Salvador), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59818. As obras solicitadas consisten na demolición das edificacións existente e posteriormente a construción dunha vivenda unifamiliar composta de planta baixa e piso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de decembro de 2017. O xefe do Servizo Territorial Néstor Rodríguez Arias
03/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59863. Vivenda. Concello de Cambre

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Matias Angel Breu Mohallem solicita de Augas de Galicia, por atoparse nas marxes do río s/d, a autorización de obras na parcela de referencia catastral 5306910NH5950N, no lugar de Espiñeiro, parroquia de Brexo (San Paio), concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59863. As obras solicitadas consisten na construción dunha vivenda unifamiliar composta de planta baixa e baixo cuberta, peche de base cega dun metro de alto e enreixado de 0,80 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 20 de decembro de 2017. O xefe do Servizo Territorial Néstor Rodríguez Arias
24/01/2018 | Administración LocalMunicipal
As Somozas
Aprobación definitiva da Ordenanza fiscal IVTM

ANUNCIO DE APROBACIÓN DEFINITIVA Transcurrido o plazo de exposición ó público sen que se presentara reclamación algunha, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal reguladora do imposto de vehículos de tracción mecánica, cuxo texto se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Artigo 4 1.–Para poder obter a concesión das exencións a que se refire o artigo 93 do Real Decreto lexislativo 2/2004, do 5 de marzo, que aproba o texto refundido da Lei Reguladora das Facendas Locais, os interesados deberán solicitar a súa concesión indicando as características do vehículo, a súa matrícula e causa do beneficio e acreditar, mediante a presentación da documentación en que consten, a realidade do alegado. A notificación na que se resolva a concesión do beneficio fiscal solicitado servirá de documento acreditativo da súa existencia.2.–Establécese unha bonificación do 100% para os vehículos históricos ou aqueles que teñan unha antigüidade mínima de 25 anos, contados a partires da data da sua fabricación, ou, si esta non se coñecera, tomando como tal a data da sua primeira matriculación ou, no seu defecto, a data na que o correspondente modelo deixou de fabricarse.3.–Para poder aplicar a bonificación prevista no apartado anterior, os interesados deberán instar a súa concesión, indicando as características do vehículo, a data de fabricación, matriculación ou, no seu defecto, a data en que o correspondente modelo deixou de fabricarse”. As Somozas, 17 de xaneiro de 2018. O alcalde Asdo.: Juan Alonso Tembrás
24/01/2018 | Administración LocalMunicipal
Boiro
Padrón prezo público axuda no fogar mes decembro 2017

Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 19 de xaneiro de 2018 O Alcalde-Presidente Juan José Dieste Ortigueira
24/01/2018 | Administración LocalMunicipal
Porto do Son
Aprobación definitiva da modificación do Regulamento de ficheiros de datos de carácter persoal

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da modificación do Regulamento de ficheiros de datos de carácter persoal do Concello de Porto do Son, unha vez que se elevou a definitivo o acordo de aprobación inicial adoptado polo Pleno da Corporación o 24 de novembro de 2017, e que é do seguinte teor literal: “a) Modifícase o artigo 2, que terá a seguinte redacción: 1. Créanse os ficheiros de datos de carácter persoal do Concello de Porto do Son que se detallan no Anexo I deste regulamento.2. Habilítase á Xunta de Goberno Local para a creación, modificación e supresión dos ficheiros de datos de carácter persoal do Concello de Porto do Son. Os acordos adoptados para eses fins publicaranse no diario oficial correspondente.3. Os ficheiros de datos de carácter persoal do Concello de Porto do Son rexeranse polas disposicións que se detallan para cada un deles, sen prexuízo do disposto na demais normativa sobre protección de datos de carácter persoal que lle resulte aplicable.” b) Engádese un apartado S) ao Anexo I, que terá a seguinte redacción: 1. Responsable do ficheiro: Concello de Porto do Son.2. Órgano perante o que exercer os dereitos de acceso, rectificación, cancelación e oposición: Alcaldía de Porto do Son.3. Descrición do ficheiro: interesados e usuarios nos programas municipais de xuventude e voluntariado.4. Carácter do ficheiro: automatizado.5. Medidas de seguridade: nivel medio.6. Tipo de datos de carácter persoal que se incluirán no ficheiro: - Datos identificativos: nome e apelidos, D. N. I., data de nacemento, número de teléfono, enderezo de correo electrónico, domicilio do interesado/ usuario e/ou do seu representante legal, de ser o caso.7. Finalidade do ficheiro: prestación do servizo de información xuvenil e xestión de actividades e accións de voluntariado.8. Persoas ou colectivos sobre os que se pretende obter datos ou que resultan obrigados a subministralos: interesados e usuarios dos servizos e programas de voluntariado e xuventude.9. Procedencia dos datos: o interesado ou o seu representante legal.10. Procedemento de recollida: formularios.11. Órganos e entidades destinatarios das cesións previstas: non está prevista a cesión de datos.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 19 de xaneiro de 2018. O Alcalde - Presidente, Asdo. José Luis Oujo Pouso.
24/01/2018 | Administración LocalMunicipal
Cee
Licitación contratación servizo de limpeza de edificios municipais varios

O Concello de Cee, saca a licitación a contratación, mediante procedemento aberto, con varios criterios de adxudicación, a contratación do servizo de limpeza de edificios municipais varios. OBXECTO DO CONTRATO: Prestación do servizo de limpeza de edificios municipais varios. FORMA E PROCEDEMENTO DE ADXUDICACIÓN: Procedemento aberto, tramitación ordinaria con multiplicidade de criterios de adxudicación. DURACIÓN DO CONTRATO: Un ano. Deberá comenzar a prestarse polo adxudicatario na data que fixe o Concello, que non poderá ser superior a un mes dende a data de formalización do contrato. ORZAMENTO: O prezo do contrato establecese por prezo hora 14 € e 2,94 €, correspondente ao 21% IVA sendo o prezo hora con IVA: 16,94 €, cantidade que poderá ser mellorada á baixa polos licitadores. Se establece no Prego de prescricións técnicas as horas a executar. Tendo en conta que a duración do contrato é por un ano, o importe anual do contrato é de 127.988 € sen IVA, sendo o IVA 26.877,48 € o que fai un importe total co 21% Iva de 154.865,48 €. CRITERIOS DE ADXUDICACIÓN: Serán criterios de adxudicación o prezo e dispoñibilidade de bolsa de horas adicionais para limpeza ordinaria. Corresponderá o prezo unha puntuación máxima de 60 puntos e a dispoñibilidade de bolsa de horas adicionais un máximo de 40 puntos. A puntuación será en todo caso conforme a unha regra de tres automática. A bolsa de horas adicionais será levada a cabo nos mesmos centros e instalacións obxeto do contrato, sendo obrigatorias a súa prestación polo adxudicatario do contrato. PRAZO DE PRESENTACIÓN DE PROPOSICIÓNS: Quince días hábiles a contar dende o seguinte á publicación no BOPO e Perfil do contratante (www.cee. gal). LUGAR DE PRESENTACIÓN DE PROPOSICIÓNS: As propostas presentaranse no rexistro do Concello de Cee, de 9 a 13,30 horas, de luns a venres. Poderán presentarse por correo ou telefax, en calquera dos lugares establecidos no artigo 16.4 da Lei 39/2015, do 1 de outubro do Procedemento administrativo común das administracións públicas. Cando as proposicións se envien por correo, o empresario deberá xustificar a data de imposición do envio na oficina de correos e anunciar ao órgano de contratación a remisión da oferta mediante fax ou telegrama no mesmo día, consignándose o número de expediente, título completo e nome do licitador. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRICIÓNS TÉCNICAS QUE REXEN O CONTRATO. Concello de Cee, en horario de 9:00 a 13:30 horas e no perfil do contratante. (www.cee. gal). Telf: 981745100. Fax: 981746757. Cee, 19 de xaneiro de 2018 O alcalde Ramón Vigo Sambade
24/01/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de decembro de 2017

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 17/01/2018 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello dona Fundamento Rubau Mihailov, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de decembro de 2017. Elaborados os padróns mensuais que conteñen as liquidacións da taxa pola prestación do servizo do SAF no mes de decembro 2017, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de decembro de 2017. O padrón correspondente ao mes de decembro consta de 59 contribuíntes (21 de libre concurrencia e 38 de dependencia) e un importe total de 3.108,17 € (2.816,05 € usuarios de dependencia e 292,12 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” En Cabana de Bergantiños, a 19 de xaneiro de 2018. Asdo.: José Muíño Domínguez
24/01/2018 | Administración LocalMunicipal
Laxe
Anuncio SAF decembro 2017

Exposición pública do padrón fiscal do prezo público do Servizo de Axuda no Fogar correspondente ao mes de decembro de 2017 En data de 18 de xaneiro de 2018 ditouse a Resolución da Alcaldía número 54/2018, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 18/01/2018, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de decembro de 2017. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de decembro de 2017 que importa un total de mil trescentos sesenta e tres € e corenta e tres cents (1.363,43 €), que comprende un total de 43 recibos. Segundo. –Expoñer ao público o padrón aprobado, mediante a publicaciòn de edicto no Boletín Oficial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 18 de xaneiro de 2018. O alcalde José Manuel Mouzo Castiñeira
24/01/2018 | Administración LocalMunicipal
As Somozas
Aprobacioón definitiva da Ordenanza IBI

ANUNCIO DE APROBACIÓN DEFINITIVA Transcurrido o plazo de exposición ó público sen que se presentara reclamación algunha, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal reguladora do imposto de bens inmobles, cuxo texto se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. “Artigo 3.º 1. En virtude do establecido no artigo 62.4 do Real Decreto lexislativo 2/2004, do 5 de marzo, que aproba o texto refundido da Lei Reguladora das Facendas Locais, establécese unha exención por cuantía mínima que se aplicará do seguinte xeito: a) Quedarán exentos os bens inmobles de naturaleza urbana que teñan unha cota líquida inferior ou igual a 2,50 euros. b) Quedarán exentos os bens inmobles de naturaleza rústica que teñan unha cota líquida inferior ou igual a 2 euros.2. Estará exento da cota do IBI o inmoble con referencia catastral 5611108NJ8251S0001LS, a nome do Servizo Galego de Saúde, sendo o uso do local principal Sanidade, en base ao establecido no artigo 62.3 do RDL 2/2004 que di que as ordenanzas fiscais poderán regular unha exención a prol dos bens de que sexan titulares os centro sanitarios de titularidade pública, sempre que esten directamente afectados ao cumprimento dos fins específicos do referidos centros 3. No non expresamente previsto na presente ordenanza, rexerán os preceptos contidos no artigo 62 do citado RDL 2/2004, do 5 de marzo”. As Somozas, 17 de xaneiro de 2018. O alcalde Asdo.: Juan Alonso Tembrás